وێلھەمی دووەم

فێلھەمی دووەم یان وێلھەمی دووەم () بە وێلیامی دووەم ناودەبرێ ناوی تەواوی بریتییە لە فرێدریک ویلیام ڤیکتۆر ئەڵبێرت (لە دایکبووی ٢٧ی کانونی دووەمی ساڵی ١٨٥٩ی زایینی) کەیسەری دووەمی ئەڵمانیا و دوا ئیمپڕاتۆری ئیمپڕاتۆرییەتی ئەڵمانیا و پاشای پروسیا بووە، ویلیامی دووەم لە بنەماڵەی ھۆھێنزۆلێرنەکان ھاتووەتە دونیاوە کە لەساڵانی ١٧٠١ەوە فەرمانڕەوایەتی ئەڵمانیا و پروسیا دەکەن، وێلیامی دووەم سەرکردایەتی ئەڵمانیای کردووە لە ماوەی جەنگی جیھانی یەکەم و دوای ئەوەی ئیمپراتۆرییەتی ئەڵمانیا لە جەنگی جیھانی یەکەم بەرامبەر بە بەرەی ھاوپەیمانان شکستی ھێنا لە ساڵی ١٩١٨ ویلیامی دووەم دەستبەرداری تەختی پاشایەتی ئەڵمانیا و فەرمانڕەوایەتی کردنی ئەڵمانیا بوو بەمەش دەسەڵاتی پاشایەتی لە ئەڵمانیا کۆتایی ھات و کۆماری ڤایمار دامەزرا و دەسەڵاتی ھۆھێنزۆلێرنەکان لە ئەڵمانیا کۆتایی پێھات، ویلیام کەیسەری دووەمی ئەڵمانیا لە ٤ی حوزەیرانی ساڵی ١٩٤١ی زایینی کۆچی دوایی کرد بەھۆی نەخۆشی دڵ و خوێنبەربوون.

 سەرچاوەکان 

پۆل:لەدایکبووانی ١٨٥٩
پۆل:مردووانی ١٩٤١
پۆل:دژە جوولەکەکان لە ئەڵمانیا
پۆل:فەرمانڕەوا لابراوەکان
پۆل:ڕۆلگێرەکان